વિપક્ષી નેતાએ જણાવ્‍યું હતું કે, ગુજરાતમાં આજે જગતનો તાત જીવવા માટે સંઘર્ષ કરી રહયો છે. તેનું પાક ઉત્‍પાદન સંપૂર્ણ નિષ્‍ફળ ગયું છે, પોષણક્ષમ ભાવની અપેક્ષાઓ મરી પરવારી છે, જેથી ખેડૂતો આત્‍મહત્‍યા કરવા મજબુર થઈ રહયા છે. દરરોજ ગુજરાતના દરેક ખૂણેથી ગુજરાતનો તાત જીવનનો અંત લાવી રહયા હોવાના કિસ્‍સાઓ સામે આવી રહ્‌યા છે. ત્‍યારે પાક અખતરાઓ માટે પણ ખેડૂતના ખેતરે પોલીસ પહેરો મોકલવો પડે તેવી ગંભીર પરિસ્‍થિતિ ગુજરાતમાં પેદા થઈ છે. એમાંય જે ગૌણ પાક હતા તેના તાલુકાવાર ર0 અખતરા લેવાના હતા, સૌરાષ્ટ્રના આઠ જિલ્‍લાઓના મહત્તમ વિસ્‍તારોમાં ગૌણ પાક માટે થઈને ર0જેટલા ઉતારાઓ લેવાની કામગીરી ચાલુ હતી. આ કામગીરી દરમ્‍યાન વીમા કંપનીઓએ રાજય સરકારમાં દખલગીરી કરીને પાક વીમો ચૂકવવામાંથી બચવા માટેનું ષડયંત્ર રચ્‍યું. નીચી એવરેજ લાવવા માટે વધારાના ર0 પાક અખતરા લેવા માટેનો પરિપત્ર કરાયો એ ભાજપની રાજય સરકાર અને વીમા કંપનીઓના મેળાપીપણાની ચાડી ખાય છે.